**Številka:** 900-6/2021-106

**Datum:** 17. 6. 2021

**Z A P I S N I K**

**21. redne seje Občinskega sveta Občine Tržič,**

**ki je bila v četrtek, dne 17. 6. 2021, s pričetkom ob 17. uri, v Kulturnem centru Tržič, Cankarjeva cesta 5, Tržič**

**Seje so se udeležili občinski svetniki** **in svetnice**: Dušan BODLAJ, Eva TRUDEN, Vida HRIBAR, Nejc PERKO, Andraž ŽITNIK, Andrej FRELIH, Janez BOGATAJ, Vesna TIŠLER SUŠNIK, Drago ZALAR, Vida RAZTRESEN, Drago ZADNIKAR, Franjo LIŠKA, Melanija PRIMOŽIČ, Nana PEHARC, Klemen MARKOVIČ, Teja NEMEC, Anže PERČIČ, Mojca ČADEŽ, Marjan VETERNIK Tomaž MEGLIČ, Jana JENKO, Manca GAŠPERIN, Metka GABERC.

**Odsotni občinski svetniki**: Mladen NOVKOVIĆ.

**Prisotni iz občinske uprave:** Klemen SRNA – v.d. direktorja občinske uprave, Jasna KAVČIČ – vodja Urada za okolje in prostor, Mojca SVAJGER – višja svetovalka v uradu za okolje in prostor, Željko BABIČ – višji svetovalec v Uradu za okolje in prostor, Mateja NOSAN – svetovalka za organizacijo in protokol.

**Drugi prisotni:** Maja TEKAVEC – odgovorna urednica glasila Tržičan, mag. Martin RASPET – vodja medobčinskega inšpektorata in redarstva Kranj, mag. Slavka ZUPA – K&Z, svetovanje in razvoj d.o.o., Helena CVENKL – BSC – Regionalna razvojna agencija Gorenjske.

**Prisotni mediji:** Maja TEKAVEC – Radio Gorenc in glasilo Tržičan.

Župan mag. Borut SAJOVIC je odprl 21. redno sejo Občinskega sveta Občine Tržič in pozdravil vse prisotne članice in člane Občinskega sveta ter vse, ki gledajo preko spleta in televizijskih sprejemnikov.

V uvodu je bilo ugotovljeno, da je na seji prisotnih 20 svetnic in svetnikov. Seja je bila sklepčna.

Župan je vprašal, če je kakšen predlog za umik točke z dnevnega reda ali razširitev dnevnega reda.

Predloga ni bilo.

Župan je dal na glasovanje sklep, da se točka Predlog Odloka o spremembi Odloka o ustanovitvi javnega vzgojno – varstvenega zavoda Vrtec Tržič obravnava po skrajšanem postopku.

**PREDLOG SKLEPA:**

**Predlog Odloka o spremembi Odloka o ustanovitvi javnega vzgojno – varstvenega zavoda Vrtec Tržič se obravnava po skrajšanem postopku.**

|  |  |
| --- | --- |
| Prisotnih je 20 svetnikov. | |
| ZA | 20 |
| PROTI | 0 |
|  |  |
| Sklep je bil sprejet. | |

Župan je vprašal še, če je kakšen predlog za spremembo vrstnega reda dnevnega reda.

Svetnik Drago ZADNIKAR je vprašal, zakaj je točka Aktualne informacije – Ročevnica na zadnjem mestu.

Župan je odgovoril, da nas odvetnica ne obvešča o korakih in veliko informacij nimamo, je pa kot župan aktivno vključen in bo na koncu poskušal odgovoriti na morebitna vprašanja.

Župan je dal na glasovanje dnevni red.

**PREDLOG SKLEPA:**

**Sprejme se s sklicem seje poslan dnevni red.**

|  |  |
| --- | --- |
| Prisotnih je 19 svetnikov. | |
| ZA | 17 |
| PROTI | 1 |
|  |  |
| Sklep je bil sprejet. | |

**Sprejet je bil naslednji dnevni red:**

1. Potrditev zapisnika 20. redne seje Občinskega sveta Občine Tržič, z dne 20. 5. 2021
2. Pregled in realizacija sklepov Občinskega sveta Občine Tržič, sprejetih na 20. redni seji ter odgovori na vprašanja in pobude članov Občinskega sveta
3. Vprašanja in pobude članov Občinskega sveta
4. Predlog Odloka o ustanovitvi skupne občinske uprave občin Gorenjske – 2. obravnava
5. Predlog Odloka o ureditvi javne službe zagotavljanja zavetišča za zapuščene živali na območju Občine Tržič – druga obravnava
6. Predlog Odloka o enkratni denarni pomoči za novorojence v Občini Tržič – druga obravnava
7. Predlog Odloka o spremembi Odloka o ustanovitvi javnega vzgojno-varstvenega zavoda Vrtec Tržič – skrajšani postopek
8. Občinsko glasilo Tržičan; Poročilo o delu uredniškega odbora in finančnem poslovanju glasila Tržičan v letu 2020
9. Spremembe in dopolnitve programske zasnove občinskega glasila Tržičan
10. Informacija o Vmesnem poročilu procesa priprave Razvojnega načrta občine Tržič 2030
11. Odlok o občinskem podrobnem prostorskem načrtu za območje EUP ROČ 08 Ročevnica - Na Jasi III
12. Potrditev Sklepa o lokacijski preveritvi za individualno odstopanje od prostorskih izvedbenih pogojev za spremembo namembnosti stavbe - srednja postaja žičnice na smučišču Zelenica v enoti urejanja prostora POD 14 – Smučišče Zelenica
13. Predlog sklepa o javnih parkirnih površinah na območju občine Tržič, kjer se plačuje parkirnina
14. Prodaja nezazidanega stavbnega zemljišča parc. št. 195/21, 195/22 in 195/23 k.o. Podljubelj
15. Prodaja nezazidanega stavbnega zemljišča parc. št. 195/18 k.o. Podljubelj
16. Prodaja nepremičnine parc. št. 307/3 k.o. Križe
17. Ukinitev statusa javnega dobra
18. Aktualne informacije – Ročevnica

|  |  |
| --- | --- |
| **K 1. točki:** | **Potrditev zapisnika 20. redne seje Občinskega sveta Občine Tržič, z dne 20. 5. 2021** |

Župan je odprl razpravo.

Razpravljal ni nihče.

Župan je zaprl razpravo in dal na glasovanje.

**PREDLOG SKLEPA 392-21-1-2021:**

**Potrdi se Zapisnik 20. redne seje Občinskega sveta Občine Tržič, z dne 20. 5. 2021.**

|  |  |
| --- | --- |
| Prisotnih je 19 svetnikov. | |
| ZA | 18 |
| PROTI | 0 |
| Sklep je bil sprejet. | |

|  |  |
| --- | --- |
| **K 2. točki:** | **Pregled in realizacija sklepov Občinskega sveta Občine Tržič, sprejetih na 20. redni seji ter odgovori na vprašanja in pobude članov Občinskega sveta** |

Župan je odprl razpravo.

Razpravljal ni nihče.

Župan je zaprl razpravo in dal na glasovanje.

**PREDLOG SKLEPA 393-21-2-2021:**

**Občinski svet Občine Tržič sprejme pregled in realizacijo sklepov, sprejetih na 20. redni seji Občinskega sveta Občine Tržič, dne 20. 5. 2021.**

|  |  |
| --- | --- |
| Prisotnih je 20 svetnikov. | |
| ZA | 20 |
| PROTI | 0 |
| Sklep je bil sprejet. | |

|  |  |
| --- | --- |
| **K 3. točki:** | **Vprašanja in pobude članov Občinskega sveta** |

**V/p št. 1-21-2021: Janez BOGATAJ**

1. Prvo vprašanje je glede vpadnice – asfaltna prevleka je bila obljubljena za takoj spomladi, dolgo se vleče, realizacije pa še ni.

Župan: Pogodba z GGD je podpisana, v današnjih časih je asfalterja težko dobiti. V pogodbi sta dve cesti, prva je v Podljubelju, ta se začne urejati z zaporo 17. 6. (cesta na Reber), to bo trajalo dobra 2 tedna, nato se preselijo v Paloviče.

1. Sprejemali smo odloke o cesti in je bila obrazložitev, da se mora dati zemljišče za cesto brezplačno. Šefica za Okolje in prostor ga je prepričala, da je tako bolje. Mi skrbimo za kvaliteto življenja v Tržiču. Če kaj podražimo, je negativno. Ogromno je zemljišča po vaseh, kjer zazidava ni možna. Ljudje pa to že uporabljajo, urejajo. Predlaga, da bi sprejeli sklep, da bi ljudem, ki to urejajo, da bi dobili to brezplačno. Plačajo le odmero. Pri njih je več takih po 20, 30 kvadratov in če bi dobili to od občine in bi še raje to urejali.

Župan: Če nekdo od občanov prenese ceste brezplačno na občino, občina prevzame breme pluženja, urejanja, vzdrževanja, asfaltiranja itd. Številni bi radi podarili ceste občini. Interesa vsaka občina za to nima – ker to za sabo potegne stroške. Zakon je jasen, zemljišč ne smemo in ne moremo podarjati, menjati, kupovati tistih, ki jih ne potrebujemo za točno določen namen. Trudimo se, da je vsako leto manj teh prenosov na občino.

Klemen SRNA: Brezplačna odsvojitev je pravno nedopustna. Premoženje Občin se lahko odsvoji, če gre za nek javni interes – za gradnjo javnih objektov ali za uporabo že grajenih javnih objektov. Brezplačna odsvojitev zasebnikom je nezakonita.

Janez BOGATAJ: ali bi lahko določili simbolično ceno?

Župan: Občina s tem lahko oškoduje javna sredstva in smo pod določenimi sankcijami.

17.20 Na sejo sta prišla Nana PEHARC in Nejc PERKO

**V/p št. 2-21-2021: Mojca ČADEŽ**

1. Cesta Zgornje Vetrno – cestna ožina oža cesto in počasi se bo zrušil breg na cesto. Ali je to v planu, da se uredi in kakšen bi bil obvoz.

Župan: Pri proračunu je bila obljuba najprej za cesto na Reber in za Paloviče. V teh dneh smo podpisali pogodbo za sanacijo tudi tega dela ceste v Vetrnem. Izbrano je bilo podjetje Dobre TGM, dela se začnejo 28. 6., trajala bodo 2 tedna – razširitev, nov zid, odvodnjavanje, drenaža ceste, ugotovitev, ali je na katerem od vodovodov kakšna težava.

Za delo je predvidena popolna zapora med 7. uro in 17. uro za 5 delovnih dni v tednu (zaradi velikega obiska treh koč čez vikend ne bomo delali. Obvoz za domačine in interventna vozila je urejen čez cesto preko Križ (planinska pot), Polana in Zg. Vetrno nad lovsko kočo. Cesta je že obsekana. Dostop bo možen tudi z gasilskimi in komunalnimi vozili. Vseh obiskovalcev pa tja ne bomo usmerjali. PD je obveščeno, da apelira na obiskovalce in člane društva, da se uporabljajo nižje ležeča izhodišča.

**V/p št. 3-21-2021: Dušan BODLAJ**

1. Prosil bi župana, da glede na to, da se šolsko leto zaključuje, poda kratko informacijo, ali je stanje v šolah glede znanja, psihološkega stanja kaj drugačno kot pred leti, ko ni bilo COVID-a-19.

Župan: V ponedeljek so bile tri valete, bojazni ni, otroci so sproščeni, prijatelji, uspeh ne odstopa bistveno od uspeha v preteklih letih, jasno pa je, da se bo odsotnost od pouka zagotovo pri znanju pri specifičnih predmetih poznala. Otroci so osvojili način pridobivanja znanja tudi na daljavo.

23 devetošolcev je bilo odličnih vseh 9 let. Situacija je ugodna.

Šole se pripravljajo tudi na 30-letnico domovine, ki jo praznujemo v teh tednih.

Želimo, da bi se naslednje šolsko leto začelo čim bolj normalno, zato apeliramo na vse, ki se želijo še cepiti, da to storijo.

Na šolah iščejo veliko novega kadra, ker bo veliko upokojevanj, nekaj pa je drugih odsotnosti.

**V/p št. 4-21-2021: Drago ZADNIKAR**

1. Kako in zakaj se tako odlaša s košnjo trave ob voziščih občinskih cest? Vsi so že pokosili površine, občina pa zadnja ob cesti.

Župan: Komunalno podjetje nas je obvestilo, da zamujamo za kakšen teden, z deli se skuša nadoknaditi minimalna zamuda. Ob državnih in avtocestah tudi še ni vse pokošeno. Pri nas smo začeli najprej na nevarnih odsekih, nato pa iz centra navzven. Pokosili smo križišče v Podljubelju, kjer država za to ni poskrbela. Kmetje običajno kosijo do 15. 6., letos je zaradi vremena malo kasneje.

Apelira pa še na vse lastnike obcestnih zemljišč in gozdov, da skrbijo za košnjo, rezanje živih mej, obrezovanje, da je preglednost zadostna. V preteklosti so bili ljudje razvajeni, sedaj pa pošljemo obvestila o nujnem poseku in odstranitvi zarasti.

1. Zakaj Občinski svet ne deluje na svoji lokaciji, v stavbi občine, zakaj smo stalno v KCT.

Župan: Sejna soba je lepa, ampak prostorsko omejena. Ko je bila seja sklicana, epidemija še ni bila preklicana. Vsi ukrepi še niso preklicani, naproša, opozarja se še vedno za previdnost, tu je več prostora, smo bolj varni.

Naslednja seja bo najverjetneje že v občinski sejni sobi.

17:40: Drago ZALAR se je priključil seji.

**V/p št. 5-21-2021: Andrej FRELIH**

1. Kako je s kolesarsko potjo, preplastitvijo pri Zadragi.

Župan: preplastitve še nismo obljubili, smo pa prosili Občino Naklo, da se del vodovoda lotijo na tem mestu in bomo lahko tudi mi prej uredili ta del.

**V/p št. 6-21-2021: Vida RAZTRESEN**

1. Škarpa pri Česnu – tako je zaraščeno z bršljanom, da je popolnoma nepregledno.

Župan: Gre za državno cesto, pri projektiranju smo jih na te zadeve opozorili. Glede bršljana bomo prosili, da se to spremlja in uredi.

**V/p št. 7-21-2021: Tomaž MEGLIČ**

1. Kako bo s prireditvami čez poletje, ali se sme ali počakamo zaradi različnih ukrepov – kako razmišljamo na Občini.

Župan: Občina naslednji teden organizira proslavo ob državnem prazniku. Trenutno smo pri 150 stolih – ne vemo še, kako bo. Uživanje hrane in pijače še ni dovoljeno.

Kulturni dogodki so bolj sproščeni. Poleti se bo pri prireditvah še vse to poznalo. Vprašanje je, kako bo jeseni, če pretiravamo z druženji.

Predlaga manjše, omejene prireditve z manjšim številom udeležencev.

|  |  |
| --- | --- |
| **K 4. točki:** | **Predlog Odloka o ustanovitvi skupne občinske uprave občin Gorenjske – 2. obravnava** |

Uvodno obrazložitev je podal mag. Martin RASPET – vodja medobčinskega inšpektorata in redarstva.

Vida RAZTRESEN je povedala, da se je Odbor za družbene dejavnosti z gradivom seznanil.

Marjan VETERNIK je poročal, da Odbor za gospodarstvo in gospodarske javne službe podpira sprejem točke Predlog Odloka o ustanovitvi skupne občinske uprave občin Gorenjske – 2. obravnava.

**PREDLOG SKLEPA 394-21-4-2021:**

**Občinski svet Občine Tržič sprejme predlog Odloka o ustanovitvi Skupne občinske uprave občin Gorenjske – 2. obravnava.**

|  |  |
| --- | --- |
| Prisotnih je 23 svetnikov. | |
| ZA | 20 |
| PROTI | 3 |

Sklep je bil sprejet.

|  |  |
| --- | --- |
| **K 5. točki:** | **Predlog Odloka o ureditvi javne službe zagotavljanja zavetišča za zapuščene živali na območju Občine Tržič – druga obravnava** |

Uvodno obrazložitev je podal Klemen SRNA – v.d. direktorja Občinske uprave Občine Tržič.

Vida RAZTRESEN je povedala, da se je Odbor za družbene dejavnosti z gradivom seznanil.

Marjan VETERNIK je poročal, da Odbor za gospodarstvo in gospodarske javne službe podpira sprejem točke Predlog Odloka o ureditvi javne službe zagotavljanja zavetišča za zapuščene živali na območju Občine Tržič – druga obravnava.

**PREDLOG SKLEPA 395-21-5-2021:**

**Sprejme se predlog Odloka o ureditvi javne službe zagotavljanja zavetišča za zapuščene živali na območju Občine Tržič – druga obravnava.**

|  |  |
| --- | --- |
| Prisotnih je 23 svetnikov. | |
| ZA | 20 |
| PROTI | 2 |

Sklep je bil sprejet.

|  |  |
| --- | --- |
| **K 6. točki:** | **Predlog Odloka o enkratni denarni pomoči za novorojence v Občini Tržič – druga obravnava** |

Uvodno obrazložitev je podal Klemen SRNA – v.d. direktorja Občinske uprave.

Vida RAZTRESEN je povedala, da se je Odbor za družbene dejavnosti seznanil s predlogom Odloka o enkratni denarni pomoči za novorojence v Občini Tržič v drugi obravnavi in ga predlaga članom Občinskega sveta Občine Tržič v sprejem.

Župan je odprl razpravo.

Razpravljal je svetnik Drago ZADNIKAR (striktni smo na državljane in stalno prebivališče, sosednje in bližnje občine imajo manj pogojev – večinoma samo stalno prebivališče; 10. člen – kakšni so lahko pravni zapleti glede pridobivanja podatkov?)

Odgovarjala sta v. d. direktorja Klemen SRNA in župan.

Župan je zaprl razpravo in dal na glasovanje.

**PREDLOG SKLEPA 396-21-6-2021:**

**Sprejme se predlog Odloka o enkratni denarni pomoči za novorojence v Občini Tržič – druga obravnava.**

|  |  |
| --- | --- |
| Prisotnih je 23 svetnikov. | |
| ZA | 21 |
| PROTI | 0 |

Sklep je bil sprejet.

|  |  |
| --- | --- |
| **K 7. točki:** | **Predlog Odloka o spremembi Odloka o ustanovitvi javnega vzgojno-varstvenega zavoda Vrtec Tržič – skrajšani postopek** |

Uvodno obrazložitev je podala Klemen SRNA – v.d. direktorja Občinske uprave.

Vida RAZTRESEN je povedala, da se je Odbor za družbene dejavnosti seznanil s predlogom Odloka o spremembi Odloka o ustanovitvi javnega vzgojno-varstvenega zavoda Vrtec Tržič v skrajšanem postopku in ga predlaga članom Občinskega sveta Občine Tržič v sprejem v 1. in 2. obravnavi.

Župan je odprl razpravo.

Razpravljal ni nihče.

Župan je zaprl razpravo in dal na glasovanje sklep.

**PREDLOG SKLEPA 397-21-7-2021:**

**Sprejme se Odlok o spremembi Odloka o ustanovitvi javnega vzgojno-varstvenega zavoda Vrtec Tržič – 1. obravnava.**

|  |  |
| --- | --- |
| Prisotnih je 22 svetnikov. | |
| ZA | 21 |
| PROTI | 0 |

Sklep je bil sprejet.

**PREDLOG SKLEPA 398-21-7-2021:**

**Sprejme se Odlok o spremembi Odloka o ustanovitvi javnega vzgojno-varstvenega zavoda Vrtec Tržič – 2. obravnava.**

|  |  |
| --- | --- |
| Prisotnih je 22 svetnikov. | |
| ZA | 21 |
| PROTI | 0 |

Sklep je bil sprejet.

|  |  |
| --- | --- |
| **K 8. točki:** | **Občinsko glasilo Tržičan; Poročilo o delu uredniškega odbora in finančnem poslovanju glasila Tržičan v letu 2020** |

Uvodno obrazložitev sta podali Maja TEKAVEC – odgovorna urednica glasila Tržičan in Mateja NOSAN – svetovalka za organizacijo in protokol.

Vida RAZTRESEN je povedala, da se je Odbor za družbene dejavnosti seznanil s Poročilom o delu uredniškega odbora in finančnem poslovanju glasila Tržičan v letu 2020 in ga predlaga članom Občinskega sveta Občine Tržič v sprejem.

Marjan VETERNIK je v imenu Odbora za gospodarstvo in gospodarske javne službe poročal, da Odbor podpira sprejem točke Občinsko glasilo Tržičan; Poročilo o delu uredniškega odbora in finančnem poslovanju glasila Tržičan v letu 2020.

Župan je odprl razpravo.

Razpravljali so svetniki Drago ZADNIKAR (Uredniški odbor bi moral dati svoje poročilo, ne poročila občinske uprave, želi vsebinske pripombe, ugotovitve, zanima ga, kako je z nagrado za uredniški odbor in zakaj urednica ostaja, če je mandat odbora 4 leta), Mojca ČADEŽ (čestita Maji TEKAVEC za dobro opravljeno uredniško delo in jo zanima, kako je z odzivom na novo rubriko Trn v peti) in Marjan VETERNIK (glede provizije).

Odgovarjali so župan, Maja TEKAVEC in Mateja NOSAN.

Župan je zaprl razpravo in dal na glasovanje sklepe.

**PREDLOG SKLEPA 399-21-8-2021:**

**Občinski svet Občine Tržič sprejme poročilo o delu uredniškega odbora in finančnem poslovanju občinskega glasila Tržičan v letu 2020.**

|  |  |
| --- | --- |
| Prisotnih je 22 svetnikov. | |
| ZA | 20 |
| PROTI | 2 |

Sklep je bil sprejet.

|  |  |
| --- | --- |
| **K 9. točki:** | **Spremembe in dopolnitve programske zasnove občinskega glasila Tržičan** |

Uvodno obrazložitev je podala Mateja NOSAN – svetovalka za organizacijo in protokol.

Vida RAZTRESEN je povedala, da se je Odbor za družbene dejavnosti seznanil s Programsko zasnove občinskega glasila Tržičan v spremenjenem in dopolnjenem besedilu in jo predlaga članom Občinskega sveta Občine Tržič v sprejem.

Marjan VETERNIK je v imenu Odbora za gospodarstvo in gospodarske javne službe poročal, da Odbor podpira sprejem točke Spremembe in dopolnitve programske zasnove občinskega glasila Tržičan.

Župan je odprl razpravo.

Razpravljali so svetniki Metka GABERC, Voda RAZTRESEN, Drago ZADNIKAR (tehnično, en odstavek pri čistopisu je ostal od prejšnje Programske zasnove in nekaj vsebinskih vprašanj), Drago ZALAR in Tomaž MEGLIČ.

Odgovarjali so župan, v.d. direktorja, Mateja NOSAN in Maja TEKAVEC.

Župan je zaprl razpravo in dal na glasovanje.

**PREDLOG SKLEPA 400-21-9-2021:**

**Občinski svet Občine Tržič sprejme Programsko zasnovo občinskega glasila Tržičan v spremenjenem in dopolnjenem besedilu, pri čemer se črta 19. točka III. poglavja, 20. točka III. poglavja pa se ustrezno preštevilči.**

|  |  |
| --- | --- |
| Prisotnih je 16 svetnikov. | |
| ZA | 15 |
| PROTI | 1 |

Sklep je bil sprejet.

|  |  |
| --- | --- |
| **K 10. točki:** | **Informacija o Vmesnem poročilu procesa priprave Razvojnega načrta občine Tržič 2030** |

Uvodno obrazložitev sta podala Klemen SRNA – v.d. direktorja, mag. Slavka ZUPAN, K&Z, svetovanje in razvoj d.o.o. in Helena CVENKL – BSC – Regionalna razvojna agencija Gorenjske.

Vida RAZTRESEN je povedala, da se je Odbor za družbene dejavnosti seznanil z Informacijo o Vmesnem poročilu procesa priprave Razvojnega načrta občine Tržič 2030 in jo predlaga članom Občinskega sveta Občine Tržič v sprejem.

Marjan VETERNIK je poročal, da Odbor za gospodarstvo in gospodarske javne službe podpira sprejem točke Informacija o Vmesnem poročilu procesa priprave Razvojnega načrta občine Tržič 2030.

Nejc PERKO je v imenu Odbora za okolje in prostor povedal, da so člani odbora po kratki razpravi soglasno sprejeli sklep, naj Občinski svet sprejme informacijo o Vmesnem poročilu procesa priprave Razvojnega načrta občine Tržič 2030.

Župan je odprl razpravo.

Razpravljali so svetniki Melanija PRIMOŽIČ, Drago ZADNIKAR (majhno število anketirancev, odhajanje podjetnikov), Teja NEMEC in Tomaž MEGLIČ.

Odgovarjala je mag. Slavka ZUPAN.

Župan je zaprl razpravo in dal na glasovanje.

**PREDLOG SKLEPA 401-21-10-2021:**

**Občinski svet Občine Tržič sprejme informacijo o Vmesnem poročilu procesa priprave Razvojnega načrta občine Tržič 2030.**

|  |  |
| --- | --- |
| Prisotnih je 23 svetnikov. | |
| ZA | 23 |
| PROTI | 0 |

Sklep je bil sprejet.

|  |  |
| --- | --- |
| **K 11. točki:** | **Odlok o občinskem podrobnem prostorskem načrtu za območje EUP ROČ 08 Ročevnica - Na Jasi III** |

Uvodno obrazložitev sta podali Jasna KAVČIČ – vodja Urada za okolje in prostor in Mojca ŠVAJGER – višja svetovalka v Uradu za okolje in prostor.

Vida RAZTRESEN je povedala, da se je Odbor za družbene dejavnosti seznanil z gradivom.

Nejc PERKO je v imenu Odbora za okolje in prostor povedal, da so člani odbora po razpravi soglasno sprejeli sklep, naj Občinski svet sprejme predlog Odloka o občinskem prostorskem načrtu za območje EUP ROČ 08 – Na jasi III.

Župan je odprl razpravo.

Razpravljali so svetniki Tomaž MEGLIČ in Metka GABERC.

Župan je zaprl razpravo in dal na glasovanje.

**PREDLOG SKLEPA 402-21-11-2021:**

**Sprejme se Odlok o občinskem podrobnem prostorskem načrtu za območje EUP ROČ 08 Ročevnica - Na Jasi III.**

|  |  |
| --- | --- |
| Prisotnih je 21 svetnikov. | |
| ZA | 20 |
| PROTI | 1 |

Sklep je bil sprejet.

20.05: Andrej FRELIH in Metka GABERC sta odšla.

|  |  |
| --- | --- |
| **K 12. točki:** | **Potrditev Sklepa o lokacijski preveritvi za individualno odstopanje od prostorskih izvedbenih pogojev za spremembo namembnosti stavbe - srednja postaja žičnice na smučišču Zelenica v enoti urejanja prostora POD 14 – Smučišče Zelenica** |

Uvodno obrazložitev je podala Jasna KAVČIČ – vodja Urada za okolje in prostor.

20.07 – sejo je zapustil svetnik Drago ZADNIKAR

20.10 – sejo je zapustila svetnica Melanija PRIMOŽIČ

Vida RAZTRESEN je povedala, da se je Odbor za družbene dejavnosti seznanil z gradivom.

Nejc PERKO je v imenu Odbora za okolje in prostor povedal, da so člani odbora po opravljeni razpravi soglasno sprejeli sklep, da naj Občinski svet potrdi Sklep o lokacijski preveritvi za individualno odstopanje od prostorskih izvedbenih pogojev za spremembo namembnosti stavbe - srednja postaja žičnice na smučišču Zelenica v enoti urejanja prostora POD 14 – Smučišče Zelenica.

Župan je odprl razpravo.

Razpravljala sta svetnika Tomaž MEGLIČ in Dušan BODLAJ.

Župan je zaprl razpravo in dal na glasovanje.

**PREDLOG SKLEPA 403-21-12-2021:**

**Potrdi se Sklep o lokacijski preveritvi za individualno odstopanje od prostorskih izvedbenih pogojev za spremembo namembnosti stavbe - srednja postaja žičnice na smučišču Zelenica v enoti urejanja prostora POD 14 – Smučišče Zelenica.**

|  |  |
| --- | --- |
| Prisotnih je 15 svetnikov. | |
| ZA | 14 |
| PROTI | 0 |

Sklep je bil sprejet.

|  |  |
| --- | --- |
| **K 13. točki:** | **Predlog sklepa o javnih parkirnih površinah na območju občine Tržič, kjer se plačuje parkirnina** |

Uvodno obrazložitev sta podali Jasna KAVČIČ – vodja Urada za okolje in prostor in Mojca ŠVAJGER – višja svetovalka v Uradu za okolje in prostor.

Marjan VETERNIK je poročal, da Odbor za gospodarstvo in gospodarske javne službe podpira sprejem točke Predlog sklepa o javnih parkirnih površinah na območju občine Tržič, kjer se plačuje parkirnina.

Nejc PERKO je v imenu Odbora za okolje in prostor povedal, da so člani odbora po opravljeni razpravi soglasno sprejeli sklep, da naj Občinski svet sprejme Sklep o javnih parkirnih površinah, kjer se plačuje parkirnina.

Župan je odprl razpravo.

Razpravljali so svetniki Franjo LIŠKA, Andraž ŽITNIK in Dušan BODLAJ

Župan je zaprl razpravo in dal na glasovanje.

**PREDLOG SKLEPA 404-21-13-2021:**

**Sprejme se Sklep o javnih parkirnih površinah na območju Občine Tržič, kjer se plačuje parkirnina, s pogojem, da se sklep objavi v Uradnem listu RS po začetku veljavnosti Odloka o cestno prometni ureditvi v Občini Tržič, to je po 19. 6. 2021.**

|  |  |
| --- | --- |
| Prisotnih je 18 svetnikov. | |
| ZA | 17 |
| PROTI | 0 |

Sklep je bil sprejet.

|  |  |
| --- | --- |
| **K 14. točki:** | **Prodaja nezazidanega stavbnega zemljišča parc. št. 195/21, 195/22 in 195/23 k.o. Podljubelj** |

Uvodno obrazložitev je podala Jasna KAVČIČ – vodja Urada za okolje in prostor.

Nejc PERKO je v imenu Odbora za okolje in prostor povedal, da so člani odbora po opravljeni razpravi soglasno sprejeli sklep, da naj Občinski svet sprejme Sklep o prodaji nepremičnin parc. št. 195/21, 195/22 in 195/23 k. o. Podljubelj po predlagani metodi prodaje in predlagani izklicni ceni.

Župan je odprl razpravo.

Razpravljal ni nihče.

Župan je zaprl razpravo in dal na glasovanje.

**PREDLOG SKLEPA 405-21-14-2021:**

**Sprejme se sklep o prodaji nepremičnin parc. št. 195/21, 195/22 in 195/23 k.o. 2141 Podljubelj. Kot metoda razpolaganja se izbere javna dražba z izklicno ceno 48.859,20 EUR (z vključenim 22% DDV). Strošek notarske overitve in vknjižbe v zemljiško knjigo ter ostale stroške plača kupec.**

|  |  |
| --- | --- |
| Prisotnih je 18 svetnikov. | |
| ZA | 18 |
| PROTI | 0 |

Sklep je bil sprejet.

|  |  |
| --- | --- |
| **K 15. točki:** | **Prodaja nezazidanega stavbnega zemljišča parc. št. 195/18 k.o. Podljubelj** |

Uvodno obrazložitev je podala Jasna KAVČIČ – vodja Urada za okolje in prostor.

Nejc PERKO je v imenu Odbora za okolje in prostor povedal, da so člani odbora po opravljeni razpravi soglasno sprejeli sklep, da naj Občinski svet sprejme Sklep o prodaji nepremičnin parc. št. 195/18 k. o. Podljubelj po predlagani metodi prodaje in predlagani izklicni ceni.

Župan je odprl razpravo.

Razpravljal ni nihče.

Župan je zaprl razpravo in dal na glasovanje.

**PREDLOG SKLEPA 406-21-15-2021:**

**Sprejme se sklep o prodaji nepremičnine parc. št. 195/18 k.o. 2141 Podljubelj. Kot metoda razpolaganja se izbere javna dražba z izklicno ceno 28.098,80 EUR (z vključenim 22% DDV). Strošek notarske overitve in vknjižbe v zemljiško knjigo ter ostale stroške plača kupec.**

|  |  |
| --- | --- |
| Prisotnih je 18 svetnikov. | |
| ZA | 18 |
| PROTI | 0 |

Sklep je bil sprejet.

|  |  |
| --- | --- |
| **K 16. točki:** | **Prodaja nepremičnine parc. št. 307/3 k.o. Križe** |

Uvodno obrazložitev je podala Jasna KAVČIČ – vodja Urada za okolje in prostor.

Nejc PERKO je v imenu Odbora za okolje in prostor povedal, da so člani odbora po opravljeni razpravi soglasno sprejeli sklep, da naj Občinski svet sprejme Sklep o prodaji nepremičnine parc. št. 307/3 k.o. Križe po predlagani metodi prodaje in predlagani izklicni ceni.

Župan je odprl razpravo.

Razpravljal ni nihče.

Župan je zaprl razpravo in dal na glasovanje.

**PREDLOG SKLEPA 407-21-16-2021:**

**Sprejme se sklep o prodaji nepremičnine parc. št. 307/3 k.o. Križe. Kot metoda razpolaganja se izbere javna dražba z izklicno ceno 46.989,00 EUR (z 22% DDV). Kupec plača tudi strošek notarske overitve, vknjižbe lastninske pravice v zemljiško knjigo in morebitne ostale stroške v zvezi s sklenitvijo prodajne pogodbe.**

|  |  |
| --- | --- |
| Prisotnih je 19 svetnikov. | |
| ZA | 17 |
| PROTI | 0 |

Sklep je bil sprejet.

|  |  |
| --- | --- |
| **K 17. točki:** | **Ukinitev statusa javnega dobra** |

Uvodno obrazložitev je podala Jasna KAVČIČ – vodja Urada za okolje in prostor.

Nejc PERKO je v imenu Odbora za okolje in prostor povedal, da so člani odbora po opravljeni razpravi soglasno sprejeli sklep, da naj Občinski svet sprejme predlagana sklepa v zvezi z ukinitvijo statusa javnega dobra na nepremičnini parc. št. 837/22 k.o. Križe.

Župan je odprl razpravo.

Razpravljal je svetnik Dušan BODLAJ.

Župan je zaprl razpravo in dal na glasovanje.

**PREDLOG SKLEPA 408-21-17-2021:**

**Sprejme se sklep o ukinitvi statusa javnega dobra na nepremičnini:**

* **parc. št. 837/22 k.o. 2147 Križe,**

**kar se objavi v Uradnem listu Republike Slovenije.**

|  |  |
| --- | --- |
| Prisotnih je 19 svetnikov. | |
| ZA | 19 |
| PROTI | 0 |

Sklep je bil sprejet.

**PREDLOG SKLEPA 409-21-17-2021:**

**Pri nepremičnini iz 1. točke tega sklepa se v zemljiški knjigi izbriše status javnega dobra in se vknjiži lastninska pravica na ime Občina Tržič, Trg svobode 18, Tržič, matična številka 5883547000.**

|  |  |
| --- | --- |
| Prisotnih je 19 svetnikov. | |
| ZA | 19 |
| PROTI | 0 |

Sklep je bil sprejet.

|  |  |
| --- | --- |
| **K 18. točki:** | **Aktualne informacije - Ročevnica** |

Zgodba Ročevnice je dolga, tragična zgodba naše tranzicije, namreč takratna Občina Tržič je na željo in pobudo ljudi, ki so tam doma, to kupoprodajo preko enega od svojih skladov izvedla leta 1989. Pogodbe takrat niso bile take, kot so danes, jasno pa je bilo zapisano, da za prepis poskrbi Občina Tržič, kar pa ne pomeni, da kupci niso mogli tega vpisa urediti sami.

Naslednje dejstvo, občina iz leta 1989 ni bila taka, kot je današnja, pač pa je bila državna občina, skupaj z Upravno enoto in vsemi SIS-i, skladi, zemljiškimi skupnostmi in ostalim.

Po letu 1991 je prišlo na vrsto popravljanje krivic občanom, ki so bili od leta 1945 naprej zagotovo krivično razlaščeni in v tem primeru je bilo zemljišče vrnjeno v naravo dedičem ljudi, ki so bili razlaščeni. Po petih letih je ta denacionalizacijska odločba leta 2004 postala pravnomočna in parcele so prešle v last sedanjega lastnika, denacionalizacijskega upravičenca. Leta 2004 je tudi zadnji datum, ko bi kdorkoli iz občine, lokalne samouprave temu kakorkoli ugovarjal. Župan je mandat nastopil 6. 12. 2006. Brez dvoma bi v postopku denacionalizacije ta zemljišča, na katerih so že ob nakupu stale drvarnice, garaže, lahko bila tudi drugačna, saj zakon pravi, da funkcionalnih zemljišč ni mogoče vrniti v naravi. Kaj je funkcionalno zemljišče pa si velikokrat nismo enotni.

Spomladi leta 2007 je bil prvi sestanek z ljudmi, ki se jim je zgodila krivica. Takrat so ljudje župana čudno pogledali, ko je povedal, da bo potrebno zemljišča odkupiti oziroma od lastnika pridobiti nazaj. Rekel jim je, da je prava pot je, da svoj del odgovornosti prevzamemo vsi vpleteni – Občina, lastniki in Upravna enota.

Danes se po dolgih letih osebnih stisk ta smer rešitve dokazuje kot ena najbolj verjetnih.

UE Laško je na prvi stopnji ugotovila, da je bila v denacionalizaciji napravljena napaka in predlagala ponovno odločanje o tej stvari. Novi lastniki zahtevajo od uporabnikov, da plačajo odškodnino ali odkupijo zemljišča nazaj. Občina Tržič je edina, ki je priznala svoj del soodgovornosti. Če bo nekoč ta krivica ljudem lahko popravljena na podlagi njihove tožbe, bo storil vse, da se jim del te škode poravna. Leta 2017 smo na Občinskem svetu sprejeli sklep, da se ljudem pomaga in krije bremena pravdanja. Dokler sklepu ni nihče nasprotoval, smo poravnali ca. 10.000 evrov stroškov, nato pa nas je nov lastnik zemljišča opozoril, da to ni zakonito. Na to nismo odgovarjali ali ugovarjali, zato smo bili čez čas prijavljeni na več koncev. Državno tožilstvo je sprožilo preiskavo, prišli so kriminalisti. Ta postopek še teče. Kljub vsemu smo živeli z moralno obvezo in soodgovornostjo, žal pa se kaže, da pomoč pri pravdi zasebnikom ni dovoljena in možna. Enako je potrdila notranja revizija. Vsakdo od državljanov stroške nosi sam, po koncu postopka pa lahko na sodišče vložijo vlogo za razdelitev stroškov.

Postopek se vodi dvotirno, UE Laško na drugi stopnji še ni odločilo, odločilo pa je sodišče v Kranju o izvršbi – ljudje morajo zemljišča in objekte izprazniti in jih izročiti od leta 2004 novemu lastniku.

Župan se je izvršbe sam udeležil – ljudje, ki so lastniki teh 800 kvadratnih metrov, so lastniki in solastniki vsaj 100.000 kvadratnim metrom drugih zemljišč, a tu ne popuščajo. Gre za pravne strokovnjake, župan je razočaran in nemočen, ker občankam in občanom ne more finančno pomagati. Župan je priglasil udeležbo v nekaterih postopkih, ki potekajo glede Ročevnice, a se zadeva ni premaknila nikamor. Država lažje plača 10 ali 100.000 evrov škode kot 100 evrov po človeškem sporazumu, ki bi bil mogoč.

Prenehali smo plačevanje pravnih prispevkov. Odvetnica ne pošilja več zahtevkov, tako da bo tista pot, o kateri smo laično razmišljali, edina mogoča – najem in nato odkup zemljišč, nato pa na sodišču iskati odgovornost in krivdo vsakega od nas.

Je četrti župan, svoj del odgovornosti bo zagotovo potrdil in priznal na sodišču. Takrat bo prosil tudi Občinski svet, da potrdi soodgovornost Občine. V prihajajočem času bomo sklep o plačevanju pravdnih stroškov na Občinskem svetu preklicali.

Župan je svetnikom ponudil, da si ogledajo vse dokumente, ki jih je prinesel s seboj.

Vprašanja svetnikov: Teja NEMEC (ali bodo občani morali sedaj povrniti tudi teh 10.000 evrov Občini – župan nima odgovora), Vida RAZTRESEN (zakaj o zadevi odloča UE Laško), Tomaž MEGLIČ (če se ponovi postopek odkupa zemljišča, po kakšni ceni naj bi to bilo in ali lahko Občina odkupi to zemljišče – za ceno se ne ve, Občina ne more kupiti; če UE Laško odloči v prid oškodovancev, ali mora lastnik povrniti stroške podiranja objektov – nimamo odgovora, ker nismo polno informirani od leta 2019, ko smo nehali plačevati odvetnico; kaj naj stanovalci naredijo, počakajo do odločitve Laškega ali najamejo drugo odvetniško družbo – oboje je legitimno, ali se pravdajo do konca ali odkupijo in zaprejo zgodbo), Janez BOGATAJ (koliko objektov je vključenih v to – 8 parcel, 8 lastnikov, 884 kvadratnih metrov), Vida RAZTRESEN (ker je državni tožilec tako prodoren in nesramen in na visokem položaju, se mu ne da nič) in Tomaž MEGLIČ.

Župan je še povabil svetnice in svetnike na proslavo ob 30-letnici naše države.

Seja Občinskega sveta je bila končana ob 21:30.

|  |  |
| --- | --- |
| Zapisala | **mag. Borut SAJOVIC** |
| Mateja Nosan | **župan** |